[{"text_idx": "#000000", "text": "Eesti kutseo\u0303ppurid said kutsemeistrivo\u0303istlustelt neli meisterlikkuse medalit"}, {"text_idx": "#000001", "text": "Eelmisel na\u0308dalal Poolas, Gdanskis toimunud Euroopa kutsemeistrivo\u0303istlustelt EuroSkills 2023 to\u0303id Eesti kutseo\u0303ppurid koju neli meisterlikkuse medalit. Eesti oli esindatud kokku 16 vo\u0303istlusalal."}, {"text_idx": "#000002", "text": "Meisterlikkuse medali saavad need, kes koguvad vastava ko\u0303rge punktisumma, millega esikolmikkuse ei mahu aga mis na\u0308itab va\u0308ga ko\u0303rget oskuste taset ja head esinemist Euroopa tasandil."}, {"text_idx": "#000003", "text": "Meisterlikkuse medali sai graafilise disaineri vo\u0303istlusalal vo\u0303istelnud Tartu Kunstikoolis vilistlane Carol Soovik. Carol pa\u0308lvis ka tiitli \u201eBest of Nation\u201c, kogudes Eesti vo\u0303istlejatest ko\u0303ige ko\u0303rgema punktisumma."}, {"text_idx": "#000004", "text": "\u201eKuigi mul oli vo\u0303istlusel ka mo\u0303ned rasked hetked, siis sellegipoolest olen vo\u0303istlusega u\u0308limalt rahul. Andsin endast ko\u0303ik, sain oma eesma\u0308rgid selleks korraks ta\u0308idetud ja veel lisaboonusena \u201eBest of Nationi\u201c medali. See on parim tunne, kui saad sellist tunnustust oma tehtud to\u0308o\u0308 eest ning lisaks annab veel hoogu edasi minna. Olen po\u0303nevil ja va\u0308ga motiveeritud oma tulevaste projektide suhtes,\u201c ra\u0308a\u0308kis Soovik."}, {"text_idx": "#000006", "text": "Sel aastal oli Eesti esindatud so\u0303iduautotehniku, plaatija, veeva\u0308rgi tehniku, ettevo\u0303tlusoskuste (paarisvo\u0303istlus), ehituspuusepa, graafilise disaineri, koka, ra\u0308tsepa (paarisvo\u0303istlus), floristi, elektriku, keevitaja, maastikuehitaja (paarisvo\u0303istlus), vastuvo\u0303tu administraatori, restoraniteenindaja, mu\u0308u\u0308rsepa ja ehitusviimistleja vo\u0303istlusalal."}, {"text_idx": "#000007", "text": "Eesti osales u\u0308le-euroopalistel kutsemeistrivo\u0303istlustel juba kaheksandat korda. Selleaastane vo\u0303istlus to\u0303i kokku 600 kuni 25-aastast noort 32 riigist u\u0308le Euroopa. Samuti oli vo\u0303istlejate ko\u0303rval panustamas 500 eri valdkonna eksperti. Kohapeal ka\u0308is ligi 100 000 ku\u0308lastajat, kelle ees toimus 43 erinevat kutsevo\u0303istlust."}, {"text_idx": "#000008", "text": "U\u0308le-euroopaliste kutsemeistrivo\u0303istluste EuroSkills eesma\u0308rk on tutvustada erinevaid kutsealasid ja noorte meistrite oskusi ning seela\u0308bi arendada kutseo\u0303pet Euroopas. Lisainfot Eesti delegatsiooni kohta leiab Haridus- ja Noorteameti kodulehelt ."}]